Xeylêk şarisananê Ewropa de kurdîstanijan û dostanê înan qetilkerdişê Jîna Emînî bi çalakîyanê cîyayan protesto kerd û xoverdayîşê cinîyanê Îran û Rojhelatê Kurdîstanî selam kerd.
Çalakîyê ke vengdayîşê TJK-E ser o ameyê kerdene raştê eleqeyêkê pîlî ameyî. Çalakîyan de vera dîktatorîya Îranî sloganî ameyî berzkerdene û fotografê Jîna Emînî ameyî kiriştene. Çalakîyan de bi taybetî sloganê 'Cinîye, Cuye, Azadîye' vejîya vernî. Qiseykerdişan de ame parekerdene ke ganî pêro cinîyî vejîyê waran û têkoşînê seba azadîye berz bikerê. Çalakîyan de ame vîrvistene ke  Jîna Emînî seba ke gijikê ci asayêne hetê polîsanê exlaqî ra ameye qetilkerdene. Cinîyan vera ney çalakîyan de gijikê xo qesna. Çalakîyan de veng dîya ke wa paştî bêra dayene xoverdayîşê cinîyanê Rojhelatê Kurdîstanî û Îranî.
Melbourne
Hamburg
Dortmund
Hannover
Zurih
Santiago
Marsilya
